O R A T I 0. 27 



Gratulor tibi , Ornatissime RLEYN ! felicem honorificumque certaminis 

 eventum! Assecutus es honore et praemio, quod tibi trado, ut de successu 

 studiorum tuorum laetoque profectuum, etiam future tempore, eventu 

 bene augurari et ipse possis et possint praeceptores tui, amici et commi- 

 litones , quos non mediocrem laetitiae et iucunditatis fructum ex tua victo- 

 ria ferre vides. I , Ornatissime KLEYN ! fruere laeta hac victoria , cuius 

 et olim meminisse te iuvet. 



Non contigit tibi, Ornatissime LAMBRECHTS ! quamquam strenue et mascule 

 contendenti palmam arripere. Nee tamen Ordo nihil tribuere videri voluit 

 industriae et labori, quern in libellum tuum exarandum impendisti, itaque 

 nominis tui publica mentione promulgandum esse decrevit. Quod Ordo 

 de te honorificum dedit testimonium , ex animi sententia tibi gratulor ! 

 Prima sequentem honestum est in secuudis subsistere. Fecisti iam 

 virium tuarum periculum, eoque ipso viam tibi parasti, ac prolusisti ad 

 praemium alio anno ferendum. 



Vos denique , Ornatissimi luvenes ! Academiae nostrae cives patriaeque 

 spes ! laetus compello ! 



Est enim, quo magnopere laeter atque gestiam animo meo, vos quum 

 intueor atque recorder, quales hoc anno vos praestiteritis. Dignos vos 

 ostendistis, qui, civium academicorum nomen meriti, libertate academica 

 fruamini. 



Non possum quin memoria repetens, quomodo hocce anno, quo mini 

 Academiae fasces erant commissi, vitam institueritis , et magnopere vos 

 probem et optima quaeque de vobis sperem. 



Neque hancce meam , quam vobis impertior , laudem abiicite ut levem 

 futilemve. Scitote enim et persuasum vobis habetote, eundem, quern iam 

 publice vos praedicare insigniter iuvat, silentio non fuisse praetermissurum , 

 si vita vestra minus probanda inihi esset visa. 



4* 



